《魏书》：突厥大畏长孙总管，见其马称为闪电。王曰：“将军威行域外，遂名其马为闪电。一何壮哉！”《隋书》：吐谷浑有青海，中有小山。其俗至冬辄方牝马与其上，言其龙种。尝得波斯草马放入海，因生骢驹，日行千里，故世称青海驹。《朝野佥载》：隋文帝时，大宛献千里马，其鬃曳地，号曰狮子骢。惟郎将裴人基能驭之，朝发西京，暮至东洛。隋亡后不知所在。唐秦叔宝所乘马号忽雷驳，常饮于酒。每月于中试，能竖越三领地黑毡。及胡国公卒，嘶鸣不食而死。《酉阳杂俎》：决波瑜善走，历门三限踬，太宗尤惜之。隋内库有交臂玉猿，特表其辔。